**Suntem popor creștin**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Creștini suntem, martiri de neam ne leagă

De tot ce vremea aspră ne-a furat,

Am stat la mese mari cu lumea-ntreagă

Și Brâncovenii sângele și-au dat

Pentru pământul ăsta nepereche

Cu munții plini de aur, nici acum,

După milenii Dacia străveche

Nu și-a-ntregit hotarele. Pe drum

Trec pașii grei ai primului apostol,

S-aducă vești în orișice bordei,

Suntem creștini și granițele noastre

Cuprind mesajul sfântului Andrei.

- Creștini suntem, cu sabia în mână

Am apărat imperii de barbari,

Mihai, Ștefan sau Ţepeş în țărână

I-au îmbrăcat pe turci și pe tătari.

Și azi la porțile creștinătății

Veghem să n-o atingă vreun dușman,

La ceasu'-aniversar, al unității,

Rămânem Europei talisman

Sfinții din cer pogoară peste glia

Străbunilor, în anii cei mai grei,

Varsă lumina sfântă-n România

Citind mesajul sfântului Andrei.

Liliana Trif Ioan Grigoraș